בע"ה

אשכול מח"ר כיתה ח'

מצפן מס' 2

**דרכים בעבודת ה'**

****

**שם:\_\_\_\_\_\_\_\_**

|  |  |  |
| --- | --- | --- |
| **מקור מידע** | **שאלות בסיס** | **שאלות העמקה** |
| 1. **היסטוריה ולשון**  עמ' 52 -54 | **בשעורים הקודמים למדנו על המתרחש בארצות מערב אירופה-השכלה ונאורות. כעת נעסוק במתרחש במזרח אירופה ובצמיחתה של תנועת החסידות.**  תנועת החסידות מתפתחת על רקע משברים שחוו היהודים בפולין באותה התקופה.   1. קראו את כותרות המשנה וכתבו באילו תחומים חוו היהודים משברים? 2. קראו את הכותרת האדומה בעמ' 52-מהי המילה הביעה את הקשיים שהיו? 3. מה משמעות המילה 'אוטונומיה'? (היעזרו בהערת שוליים בעמ' 53) ב. איזה מוסד ביטא אותה בקרב יהודי פולין?(53) 4. מה היו פעולותיו של "ועד 4 הארצות" –בתחום החינוך, השלטון והמשפט? פרטו. | 5. קראו את ההגדרה המילונית למילה 'תסיסה'.    א. קבעו איזו משמעות מתאימה לטקסט?נמקו.  ב. הסבירו למה הכוונה במילה 'בהשאלה'?  5. קראו בעמ' 53 את הטקסט הנלווה על שבתאי צבי וכתבו מדוע קם משיח שקר דווקא בעיתוי זה. |
| 2. **היסטוריה**  עמ' 55–60  תרגול - "הבעש"ט מייסד החסידות" | 1. ר' ישראל בעל שם טוב (הבעש"ט)– מי היה? היכן נולד וגדל? במה התפרנס? באיזה אזור פעל?(55) 2. מי היה ממשיכו של הבעש"ט? מה היו השינויים שחלו בימיו? 3. "העדה החסידית שונה מן הקהילה" השלימו את המידע בטבלת ההשוואה שלפניכם וכתבו פסקת השוואה במחברת. 4. **"תנועת החסידות מעלה רעיונות חדשים" (עמ' 56)**   כתבו 3 עקרונות של עבודת ה' בחסידות . | 1. הבעש"ט נשאל פעם מה עיקר עבודתו, והוא השיב כך: "אני באתי לעולם הזה להראות דרך אחרת, שישתדל אדם לקנות לו שלושה דברים אלה: אהבת השם, אהבת ישראל ואהבת התורה – ואין צורך בסיגופין". (מדברי הבעש"ט)   סיגוף הוא הימנעות מהנאות פיזיות וצרכים שונים ו/או הכאבה או פגיעה בגוף המסתגף. לרוב, פעולת הסיגוף היא למטרות רוחניות שונות: מצווה דתית או ככפרה על עבירות.  קראו את ההגדרה לסיגוף וציינו איזה עיקרון מיסודות החסידות בא לידי ביטוי בתשובה זו של הבעש"ט? |
| 3. **היסטוריה ולשון - תעודות** עמ' 56, 58–59  עמ' 56 - תרגול - מאפיינים של תעודה היסטורית. | 1. בעמ' 58 - א. מדוע מצוין בכותרת "סיפור חסידי"?  ב. במה הוא שונה מקטע מידע? מבחינת התוכן ומבחינת השפה. 2. קראו את אחד משני הסיפורים החסידיים בעמ' 58וענו על השאלות המצורפות אליו.  אילו עקרונות של החסידות באים לידי ביטוי בסיפור? פרטו.   (היעזרו ביחידה 2, שאלה 3) | 1. מה המשותף לשתי התעודות? 2. האם יצא לכם לשמוע סיפור חסידי? שתפו בקבוצה 3. מה ההבדל לדעתכם בין העברת מסר בסיפור לבין קטע מידע? |
| 4. **נביא-** ספר שמואל א פרק א- תפילת חנה | **1. קראו את פסוקים א-ח וענו על השאלות הבאות:**  **א.** **מיהן נשותיו של אלקנה ? מה יש לאחת ואין לשניה? ב.הבא דוגמא נוספת מהתנ"ך לשתי נשים הנשואות לאיש אחד ומצבם דומה!**  **ג.** **להיכן היה עולה כל שנה אלקנה ? לשם מה היה עולה ?**  **ד.** **מה קיבלה חנה יותר מפנינה אחותה ? מדוע עשה זאת אלקנה?**  **ה.בעבר נהגו לשאת 2 נשים. האישה השנייה מכונת בתורה "צרתה". מדוע לדעתכם היא נקראת כך ?**   1. **קראו את פסוקים ט-יט וענו על השאלות הבאות:**   א. כיצד חנה מתוארת בפסוקים ט-י?  ב. מה תפקידו של עלי ? היכן הוא יושב?  ג. בפסוק י"א חנה נודרת נדר, כתבו את הנדר בלשונכם (מוֹרָה=תער,סכין)  ד. מה עלי חשב על חנה לאחר תפילתה ? (פס' י"ד)  ה. איך חנה מסבירה את ההתנהגות שלה? (פסוקים ט"ו-ט"ז)  ו. בפסוק י מתוארת חנה "מָרַת נָפֶשׁ". כיצד חנה מתוארת כשהיא עוזבת את המשכן? (פסוק יח)   1. עברו **לנספח קראו את מאמרו של הרב אמנון בזק והשלימו את המשימה שלאחריו.** | 1. בהמשך לנספח 6...   ענו על שאלה 4 המופיעה שם בהקשר של הלכות תפילה ופסוקי חנה   1. קראו את המדרש ממסכת ברכות (בנספח) וענו על השאלות שמופיעות לאחריו. |
| **5**.  **היסטוריה ולשון -** השוואה בין חסידים למתנגדים.  עמ' 55–57 | 1. השלימו את הטבלה במחברת  |  |  |  | | --- | --- | --- | | תבחינים | **חסידים** | **מתנגדים** | | **כינויו של המנהיג** |  |  | | **כישורי המנהיג** |  |  | | **תפקיד המנהיג** |  |  | | **דגשים בעבודת ה'** |  |  | | **מצווה מרכזית** |  |  | | 1. כתבו משפט מתאר על החסידים, ומשפט מתאר על המתנגדים. 2. כתבו 2 משפטי השוואה, האחד דומה והשני שונה. השתמשו במילות קישור מתאימות. |
| **6. היסטוריה ולשון** - טקסט בלתי רציף - מפה, עמ' 60 | 1. קראו את כותרת המפה ואת המקרא. התבוננו במפה, והפיקו ממנה מידע.  א. כתבו 3 משפטים ובהם נתונים מהמפה. ב. כתבו מסקנה העולה מהנתונים המוצגים במפה.  **עליכם להשתמש במילות הכותרת ובמילות המקרא כדי לכתוב משפט תקין.** 2. מצאו בעמ' 55 משפט המתאר את המידע שכתבתם בשאלה 1, **והעתיקו** אותו למחברת. | 1. אתרו במפה שמות של חסידויות המוכרות לכם גם היום. 2. באיזו יבשת התפתחה החסידות? |
| **7. נביא-** שמואל ב פרק ו- העלאת ארון ה' לירושלים | **הקדמה: אחרי המלכת דוד כמלך על כל עם ישראל, דוד כובש והופך את ירושלים לבירת ממלכתו. דוד רוצה להשלים את ההכתרה עם העלאת ארון ה' לירושלים.**   1. **קראו את פסוקים א-י"ב וענו על השאלות הבאות:**   א. **כיצד** הובילו את ארון ה'? **מי** ליווה את הארון במסעו?  ב. **במה** עסוקים דוד והעם בזמן הובלת הארון?(ה)  ג. מה עשה עוזה בעוברם ב'גורן נכון'? **מדוע** עשה זאת?  **מהי** תגובת ה' למעשהו של עוזה? (ו-ז)  ד. לאחר מקרה עזה, דוד לא חושש לקחת את ארון ה'.  נכון/ לא נכון. (הקיפו) העתיקו את הקטע מהפסוקים המוכיח זאת.  ה. מה רואה דוד שמתרחש לאחר שלושה חודשים? **מה,**  לדעתך, דוד לומד מכך?   1. **קראו את פסוקים י"ג- כ"ב וענו על השאלות הבאות**:   א. היכן נמצאת מיכל בת שאול בשעת העלאת הארון? **מה**  היא רואה ומה תגובתה לכך?  ב. מה טענה מיכל כלפי דוד בחזרתו לביתו לאחר שילוח  העם?  ג. מהי תשובתו של דוד למיכל על טענתה? | *3. "*שֶׁהַשִּׂמְחָה שֶׁיִּשְׂמַח אָדָם בַּעֲשִׂיַּת הַמִּצְווֹת וּבְאַהֲבַת הָאֵל שֶׁצִּוָּה בָּהֶן, עֲבוֹדָה גְּדוֹלָה הִיא; וְכָל הַמַּשְׁפִּיל עַצְמוֹ, וּמֵקַל גּוּפוֹ בִּמְקוֹמוֹת אֵלּוּ--הוּא הַגָּדוֹל הַמְּכֻבָּד, הָעוֹבֵד מֵאַהֲבָה. וְכֵן דָּוִד מֶלֶךְ יִשְׂרָאֵל אוֹמֵר "וּנְקַלֹּתִי עוֹד מִזֹּאת, וְהָיִיתִי שָׁפָל בְּעֵינָי" (שמואל ב ו,כב). וְאֵין הַגְּדֻלָּה וְהַכָּבוֹד אֵלָא לִשְׂמֹחַ לִפְנֵי ה', שֶׁנֶּאֱמָר "וְהַמֶּלֶךְ דָּוִד מְפַזֵּז וּמְכַרְכֵּר לִפְנֵי ה'"  א. מה הרמב"ם לומד מדוד המלך לגבי עבודת ה'?  ב. ציירו ציר בין גישת מיכל בת שאול לגישתו של דוד המלך, ומקמו את דעתכם על הציר **ומדוע?** |
| 1. היסטוריה ולשון "המתנגדים והמאבק בחסידות". עמ' 61–63 | 1. מה אפשר ללמוד על החסידות מכך שקמה לה התנגדות עזה ? 2. א. מי מכונה "המתנגדים"? למה הם מתנגדים?  ב. מי היה המנהיג שלהם?  ג. מדוע הוא התנגד לחסידות? כתבו 2 סיבות( 62) 3. כיצד נאבקו המתנגדים בחסידים? ציינו 5 דוגמות. 4. **השלטון מתערב במאבק בין המתנגדים לחסידים-**   ר' שניאור זלמן מלאדי, מייסד חסידות חב"ד. נכלא בבית הכלא הרוסי.  א] מדוע?  ב] האם זוהי הסלמה נוספת במאבק בין חסידים למתנגדים? נמק דבריך. | 1. א. מיהו הדובר?  -. "הפרסום שלי בא לי בזכות יכולתי לרפא" - "אני עיר חשובה בלימוד תורה, שהייתה מרכז של מתנגדים."  ב. הוסיפי שני היגדים ושאלו קבוצה אחרת: "מי הדובר?" 2. הכינו 4 שאלות לריאיון עם הבעש"ט או עם הגאון מווילנה, מה הייתם רוצים לשאול אותם? 3. י"ט בכסליו הוא יום חג לחסידות- מדוע? מהו האירוע שיש היום בארץ לציון יום זה? |
| 9. היסטוריה ולשון - תיקונים בדת בהשפעת ההשכלה.  עמ' 80–82.  זיהוי מסקנה וניסוחה. | **1**.ציינו שני גורמים שהובילו להתאמת היהדות לעולם המודרני.  **2**.ענו על שאלה 1 בעמ' 82  **3**. מטרת התיקונים בדת הייתה –  **"המתקנים סברו כי התיקונים יסייעו ליהודים להשתלב בסביבה, ובה בעת יקרבו את הנוער היהודי אל עולם היהדות"** -  נסחו משפט זה מחדש, הוסיפו מילת קישור לציון תכלית (מטרה). נספח אחרון.  4. מדוע התיקונים בדת עוררו התנגדות בחברה היהודית האורתודוקסית? (82)  **5**. שתי דמויות משמעותיות היו **אברהם גייגר ושמואל הולדהיים.** הציגו את המידע עליהם בטבלה מארגנת שבעזרתה תוכלו להצביע על ההבדלים ביניהם. | **6**. לפי גישת גייגר, מה העיקר ומה הטפל ביהדות? מה הוא השיג בקביעה זו?  **7**. נסחו מסקנה מהטבלה על גייגר והולדהיים. (תוכלו לקבל רמז מהמורה)   |  |  |  | | --- | --- | --- | | **תבחינים** | **אברהם גייגר** | **שמואל הולדהיים** | |  | 1810--1874 |  | | **תפקידו** |  |  | | **אסור לשנות ביהדות** |  | X | | **השינויים שהציע** |  |  | |
| 10. לשון - סימני הפיסוק  עמ' 80–84 | 1. מה תפקיד **המירכאות** במילים הבאות: (בסוגריים ייכתבו העמוד והפסקה) א. "היכל" (80, 2) ב. "רפורמים" (81, 2) ג. "לא תרצח" (81, 3) ד. "מה קיבל מוחמד מהיהדות?" (81, 4) ה. "ועמוד התפילה… בסידור התפילה" (83, תעודה) ו. "הדת עושה יד אחת עם הקידמה" (84, 2) 2. מה תפקיד **הנקודתיים** בשורות הבאות: אם כתבת "לפני פירוט" - כתבו את הביטוי המכליל (את מה מפרט הכתוב?) א. עמ' 81, שורה אחרונה. ב. עמ' 83, שורה ראשונה.  ג. עמ' 83, בפסקה שלפני האחרונה, אחרי המילים המודגשות "תורה עם דרך ארץ". | 1. מה תפקיד **הסוגריים** בשורות הבאות?  א. עמ' 80, פסקה 2, שורה 3. ב. עמ' 81, פסקה 2, שורה 1.  ג. עמ' 81, פסקה 3, שורה 2. ד. עמ' 83, תעודה, שורה אחרונה.  ה. עמ' 84, ב - "שאלות לסעיף" (הכותרת באדום) בסוף השורה |
| 11. היסטוריה ולשון - "האורתודוקסיה והתיקונים בדת". עמ' 82--84  - הקניית המושגים: אורתודוקסיה וניאו-אורתודוקסיה.  - הבנת הנושא בעזרת כותרות  - אמצעים רטוריים | 1. לפי הכותרות במה עוסק הפרק "האורתודוקסיה והתיקונים בדת"? הרחיבו. 2. א. הגדירו מהי אורתודוקסיה, ומהי ניאו-אורתודוקסיה   ב. אלו זרמים מזכירים לכם כל אחד מהם בימינו?   1. מי הנהיג את האורתודוקסיה ומי הנהיג את הניאו אורתודוקסיה? 2. מהו "ריב ההיכל"? פרטו.(82) 3. מה משמעות המילה "חילון" (עמ' 82, פסקה 1)? נסו לחשוב על השורש או על מילים מאותה משפחת מילים. 4. מה דומה ומה שונה ביחסם של החת"ם סופר והרב ד"ר שמשון רפאל הירש כלפי מעשי הרפורמים? | **7**. תעודה היסטורית, עמ' 83, קראו את התעודה וענו:  א. מה הורה הרב משה סופר לבני משפחתו לעשות ומה אסר עליהם? מדוע?  ב. מה אסר הרב משה סופר על בני קהילתו? מדוע?  ג. באילו אמצעים רטוריים משתמש הרב משה סופר? ציינו שלושה אמצעים והדגימו כל אחד מהתעודה.  ד. מה דעתכם על דרך ההתמודדות שהציע הרב משה סופר לבני משפחתו ולקהילתו? נמקו. |
| 12. השוואת הזרמים,   עמ' 80--84  הצירופים - דרך לניסוח כותרות ותבחינים.  כתיבת משפטי השוואה. | השלימו את הטבלה בנספח 6. | 1. נסחו בעזרת המידע בטבלה שני משפטי השוואה על תבחין ב':   א. משפט המתאר דמיון.  ב. משפט המתאר שוני.  השתמשו במילות קישור מתאימות. |
| 13. עזרא הסופר | א. **קראו את ההקדמה בעמודה השמאלית**←  ב. פיתחו בתנ"ך **בספר עזרא פר**ק ט  1. פסוקים א-ב: א. לנגד עזרא מתגלה תמונה קשה - מה היה המצב הבעייתי איתו היה צריך עזרה להתמודד בבואו לארץ? הביאו הוכחה מהפסוקים לתשובתכם. ב. האם מדובר רק בפשוטי העם או גם במנהיגיו? הביאו הוכחה מהפסוקים. 2. נסו לשער מדוע היהודים שחיו בארץ התחתנו והתבוללו עם הגויים שגרו כאן? 3. קראו את פסוקים ג-ה: תארו את תגובתו של עזרא למצב הקשה. שימו לב למעשים של עזרא לפי הסדר בו הם מתוארים. 4. צטטו מתוך תפילת עזרא בפסוק יד את המילים בהן הוא מביע את חששו- מה עלול לקרות ליהודים אם לא יחזרו מהר בתשובה.(תֶאֱנַף=תכעס) 5. עיינו **בפרק י'** פסוק א והביאו הוכחה לכך שאנשי העם הביעו הזדהות עם עזרא. ב. הביאו הוכחה מהפסוקים הבאים שגם שרי העם ואנשים חשובים היו עם עזרא. 6. קראו ולימדו את פסוקים ג-ח. כתבו בשלושה שלבים מה מחליטים עזרא ואנשיו לעשות כדי להתמודד עם הבעיה הגדולה? רמז: ברית, קיבוץ, חרם 7. פסוקים ט-יא: המעמד הגדול התקיים בירושלים, בבית המקדש, תחת גשם כבד. **א**. באיזה תאריך - כיתבו את התאריך המופיע בתנ"ך ואיזה תאריך עיברי זה יוצא לפי הלוח שלנו. **ב**. מה תוכן הברית? מה דורש עזרה מהעם לעשות? **ג**. צטטו את תגובת העם לעזרא. | בסעיף זה נעסוק בתקופת בית המקדש השני הנקראת גם תקופת "שיבת ציון". כחמישים שנה לאחר שנחרב בית המקדש הראשון החלו היהודים לחזור לארץ – במיוחד לאזור יהודה וירושלים כדי להתיישב בו מחדש ולבנות בשנית את בית המקדש. אבל בארץ חיכו להם עמים שונים, ביניהם ה'שומרונים' שאף ראו את עצמם כממשיכי דרכו של עם ישראל האמיתי. מצבם הכלכלי והביטחוני של העולים לא היה טוב לעומת שכניהם בארץ שחיו ביציבות ובשפע יחסי. כחמישים שנה אחרי שבית המקדש השני נבנה עולה לארץ, באישור מלך פרס, עזרא הסופר.  לאחר שתענו על שאלות הבסיס פיתחו בהרחבה בנספח המתאים.( נספח 1) |
| 14. חנוכה – יהודים מתייוונים | כידוע חלק די גדול מהיהודים שגרו בארץ ישראל בתקופת השלטון היווני נקראו "מתייוונים".  1. פיתחו בערך "התייוונות" ב"ויקיפדיה" וענו על השאלות: א. הסבירו את המושג "התייוונות"?  ב. ציינו לפחות 5 סימנים המעידים על תהליך ההתייוונות. ג. בקרב איזה שכבה מהעם חלה בעיקר תהליך ההתייוונות ?מדוע? ד*.* ***החשמונאים – משפחת מתתיהו ובניו נלחמו, לא רק ביוונים אלא גם בהתייוונות!*** האם לדעתכם המשפט הזה נכון? הביאו דוגמה מסיפור/מידע שאתם מכירים על חנוכה שתוכיח את תשובתכם. ה. פתחו בסידור בתפילת "על הניסים" – האם משם ניתן להוכיח שהמשפט הזה נכון? אם כן, כיצד? | 2א. ערכו **טבלת השוואה** בין תקופת "שיבת ציון" לתקופת החשמונאים. עליכם להתייחס בהשוואה לחמשת התבחינים הבאים אותם תרשמו בעמודה הימנית של הטבלה.   * **השלטון בארץ** * **הזמן** (בשנים לועזיות), היעזרו גם בציר הזמן שבכיתת הקבצה הקטנה על הקיר. * **חטאי ישראל** - החטא (הקושי) המרכזי של התקופה. * **המנהיג היהודי** * **התיקון** - כיצד ניסה המנהיג להתמודד עם הבעיה. כיתבו בקיצור.   ב. הסיקו מסקנה מההשוואה וכיתבו אותה. שימו לב! מסקנה אינה עובדה הכתובה במפורש בטבלה. |
| 15. היסטוריה –  משה מנדלסון  עמ' 71–76   * מילות קישור | 1. מהם שני העולמות שמנדלסון חי בהם אשר באו לידי ביטוי בחינוך שקיבל ובלימודיו, הביאו דוגמה לכל אחד מהם. (עמ' 71) 2. סובלנות דתית - א. מה דרש מנדלסון ממנהיגי המדינות כדי לקיים סובלנות דתית? (עמ' 72, למטה)  ב. כיצד הגיבו לדעתו זו בקהילה היהודית? 3. א. מהי 'הלנת המת'? חשבו מאיזו מילה נגזרת המילה 'הלנה' וכך הסבירו את המושג.(73)   ב. מה היתה המחלוקת בין השלטון לבין היהודים בעניין 'הלנת   המת'?  ג. מהי הפשרה שהציע מנדלסון?  ד. במי משני הצדדים תמך מנדלסון וכיצד הסביר זאת?  ה. מה תפקידה של מילת הקישור "ואולם"?(פסקה 3)נמקו את הקשרה לתוכן  4. תרגום התורה של מנדלסון (73-74)  א. איך נקרא תרגומו של משה מנדלסון לתורה?  ב. לאיזו שפה מנדלסון תרגם את התורה? באילו אותיות נכתב  התרגום?  ג. עמ' 73, שורה רביעית מהסוף: מה הקשר הלוגי של מילת  'למען'? הסבירו את הקשרה במשפט.  5. קראו את המידע בעמ' 75 חשבו וענו:  א. ציינו שלושה מנהגים יהודיים עליהם הקפיד מנדלסון.  ב.כיצד באה לידי ביטוי השתלבותו של מנדלסון בחברה הגרמנית בה חי?  ג. כיצד התייחסה החברה היהודית כלפי מנדלסון? איזו מילת קישור בפסקה ה3 מבטאת את היחס המורכב של הקהילה היהודית כלפי מנדלסון? ד. האם לדעתכם הצליח מנדלסון בשאיפתו לשמור על חייו כיהודי דתי ויחד עם זאת להשתלב בחברה הגרמנית? | 6. עמ' 74, תעודה היסטורית, קראו את התעודה וענו:  א. אילו הסברים העלה מנדלסון לכתיבת "הביאור"?  ב.מיהו הנמען במכתב זה? האם לדעתכם קיים קשר בין הנמען לבין סוג הטיעונים שהעלה מנדלסון לכתיבת "הביאור"? נמקו.  ג. שערו אילו נימוקים לכתיבת הביאור היה כותב מנדלסון אילו הפנה את מכתבו לרב הקהילה.  7. קראו את הטקסט הנלווה(אפור) בעמ' 75 וענו:  האם מנדלסון הצליח להנחיל לילדיו את היכולת לקיים אורח חיים המשלב בין קיום היהדות לבין השתלבות בחברה הגרמנית?  8. קראו את התעודה בעמ' 75–76 וכתבו שלושה מאפיינים של כתיבת מכתב אישי. |

נספח 1 - נביא - הרחבה - תקנות עזרא

התבוללות היא תופעה קשה שגורמת באופן איטי להיעלמותו של עם ישראל. עזרא בוחר להתמודד איתה ב"יד רכה" על ידי כריתת ברית חדשה בין העם לקב"ה ותיקון תקנות (חוקים) מיוחדות ליישוב היהודי בארץ .

1. לעזרא היו אפשרויות אחרות להתמודד עם ההתבוללות - קשות ונחרצות יותר. הציעו רעיונות! (היזכרו למשל כיצד התמודד משה עם חטא העגל או כמה פסוקים קודם שעזרא נוקט בצעד חריף כדי לקבץ את כל העם. עזרא גם היה יכול לנצל את קשריו עם מלך פרס...)

2. ראו את התקנות שתיקן עזרא וענו על השאלות...

**לפניכם מספר תקנות שתיקן עזרא הסופר (הוא תיקן עוד):**

א) שיהיו קורין בתורה בצבור בשני ובחמשי ובשבת במנחה.

ב) שיהיו דנין בבתי הדין בשני ובחמישי.

ג) שיהיו מכבסין בגדים בחמישי בשבת.

ד) שתהא אשה משכמת ואופה, כדי שתהא פת מצויה לעניים;

ה) שיהיו רוכלין מחזירין בעיירות.

**בחרו מתוך הרשימה 2-3 תקנות וחפשו עליהן מידע אמין ברשת.**

1. כיתבו באיזו "במה" פורסם המידע בו נעזרתם. האם הוא מהימן? על פי מה קבעתם זאת?

2. כיתבו ביחס לכל תקנה שבחרתם- מה תכלית התקנה. לשם מה עזרא תיקן אותה? התייחסו בתשובתכם לתיאור המצב שהיה לפני התקנה.

3. הביטו שוב בכל 5 התקנות המובאות כאן – חישבו וכתבו מה היו תחומי החיים בהם עסק עזרא? נסו לשער מדוע עסק בתחומים אלה דווקא... (אפשר להתייחס רק לתחום אחד או שניים)

4. חישבו האם קיים קשר בין בעיית ההתבוללות איתה התמודד עזרא בתחילת עלייתו לארץ לבית התקנות שתיקן בהמשך חייו? הסבירו אם כן או אם לא.

נספח 2 - לשון - קשרים לוגיים

הקֶשֶר הלוגי הוא הקשר ההגיוני בין מילים, בין משפטים או בין קטעים.   
הקשרים הלוגיים עוזרים לנו להבין את הטקסט טוב יותר מצד אחד, והם למעשה מחברים ומדביקים את חלקי הטקסט לרצף משפטים מקושרים והגיוניים, מצד שני.

זיהוי של הקשר הלוגי או כתיבת מילת קישור מתאימה מעידים על הבנת הטקסט.

שימו לב לטבלת מילות הקישור הבאה, מופיעות בה רק חלק ממילות הקישור, היעזרו בה כדי לזהות את מילות הקישור בטקסט שאתם קוראים.

|  |  |  |
| --- | --- | --- |
| **סוג הקשר** | **כאשר רוצים...** | **מילות הקישור** |
| **ניגוד** | לציין דעה מנוגדת, להסתייג  לציין את השונה | אך, אבל, אולם, ואילו, בניגוד ל, לעומת זאת, בשונה מ..אומנם. אך, מצד שני, אם כי, לא...אלא,  לעומת ה, מחד גיסא...מאידך גיסא... |
| **ויתור** (בניגוד למצופה) | להתנגד לְדָבָר הגיוני | למרות זאת, אף על פי כן, על אף זאת, אף על פי ש, גם אִם, למרות הַ, חֵרֶף |
| **סיבה** | לנמק,  לציין מהי סיבה | כי, מפני ש, כיוון ש, בגלל הַ, הודות ל, בזכות, לרגל הַ, עקב, בעקבות, מפאת |
| **תוצאה** | לציין מהי התוצאה | לכן, על כן, כתוצאה מכך, לפיכך, אם כן, משום כך, עקב כך, בעקבות זאת, הודות לכך, |
| **הוספה** | להוסיף (סיבה, דוגמה, תוצאה וכד') | ו, וכן, גם, אף, כמו כן, נוסף לכך, זאת ועוד,  יתר על כן, אפילו |
| **תכלית** | לציין מה המטרה | כדי ש, לשם כך, במטרה ל,  למען, לכבוד, בשביל |
| **דומה** | לציין את הדומה | כמו, בדומה ל,כשם ש.., וגם, שניהם… |

נספח 3 - לשון - תפקידם של סימני הפיסוק

**א.** **המירכאות**

1. **לציין שם של** מקום, ספר, תוכנית וכד'.

2. **ציטוט** – א. מובאה ממקור מסוים, למשל: משיר או מפסוק בתנ"ך.

ב. דיבור ישיר.

3. **מטפורה** (בהַשְאָלָה) – העברה מתחום אחד לתחום אחר.

4. **ההיפך** מהכתוב כדי להצחיק או כדי ללגלג.

5. **סלנג**.

**ב. הנקודתיים**

6. הנקודתיים נכתבות **לפני פירוט** (אחרי ביטוי מכליל).

7. הנקודתיים נכתבות **לפני ציטוט**.

**ג.** **הסוגרים**

הסוגריים ייכתבו כדי לציין תוספת לנאמר שאיננה חלק מתוכן המשפט.

התפקידים העיקריים של הסוגריים:

1. **הערה אישית** של הכותב, הבעת דעה, הערת אגב.

דוגמה: ראש הממשלה (הגיע הזמן שילך לביתו) השיג ארבעה מיליון חיסונים.

2. **הסבר**, פירוש, תרגום של מילה לא מובנת או ביטוי חדש.

דוגמה: השנה היא שנה מעוברת (הוספת חודש אדר ב).

3. **מראה מקום** של מובאה או של מקור מסוים.

דוגמה: "במקום שבעלי תשובה עומדים צדיקים גמורים אינם עומדים" (ברכות ל"ד)

4. **הפניה** לקריאת מקור נוסף, או לכתובת של מקום.

דוגמה: במוזיאון נחום גוטמן (רח' רוקח 21, ת"א) תראו מיצירותיו של נחום גוטמן.

5. **פירוט**. דוגמה: הסמל האולימפי מייצג את חמש היבשות (אסיה, אפריקה, אירופה, אמריקה ואוסטרליה).

6. **ועוד**… (הפעילו שיקול דעת)

נספח 4 - לשון - אמצעים רטוריים (אמצעי שכנוע לשוניים)

**1.** פנייה ישירה אל הנמען. המטרה: ליצור קרבה.

א. גוף שני - אתה, שלך, אותך, ממך. דוגמה: "גם **אתה** שותף"

ב. שאלה – דוגמה: "האם אתם רואים משחק עם החבר'ה?"

ג. הוראה או ציווי, המלצה. דוגמה: "הצטרפו אלינו", "כדאי לכם להצטרף"

**2.** שאלה רטורית – השאלה הרטורית היא הבעת עמדה של הכותב, אין ציפייה לתשובה.

המטרה: ליצור עניין וסקרנות.

דוגמה: "כשהטעם נהדר, מי צריך סוכר?"

**3.** א. חזרה על מילים או על מבנה של משפט – דוגמה: "גבינה צהובה דקה דקה, טעימה טעימה."

"סופגות יותר, חזקות יותר, עבות יותר." "בלי כוכבית, בלי תנאים, בלי חובות."

ב. שמות תואר - דוגמה: "מרוכזת, חסכונית ומבושמת בניחוחות נפלאים"

ג. שימוש במילים בעלות קונוטציה שלילית או חיובית – דוגמה: "גם לך יש הזדמנות להיות **גיבור-על** ..." "צריכה **מופרזת** של אלכוהול **מסכנת חיים**." הסלולרי **טורף** לך את הכסף בחו"ל?"

המטרה: לעורר עניין, להדגיש את הרעיון.

**4.** משחקי לשון – המטרה: לעורר עניין וסקרנות, להדגיש את הרעיון.

א. מילים מנוגדות (ונרדפות) – דוגמה: "מבצע חם לחורף קר."

ב. חריזה ומשחק מילים - משחקי מילים – דוגמה: "כשאתה נוהג ו**שותה**, אתה נוהג כ**שוטה**."

ג. פתגם – דוגמה לשבירת פתגם: "ונהגת לרעך כמוך"

ד. דו משמעות - דוגמה: "לכל **הנוהגים** לעלות למירון" – מנהג, נהג.

ה. לשון ציורית – דוגמה: "גם הילד שלי **סרדין** בכיתה."

**5.** הכללה – המטרה: ליצור לחץ חברתי. דוגמה: "כולם כבר שם!"

**6.** גוף ראשון – המטרה: ליצור הזדהות אצל הנמען, ואמון.

דוגמה: "אנחנו מתגייסים למשימה."

**7.** מטאפורה

**8.** סיפור אישי

נספח 5 - ספר שמואל א פרק א - חנה פורצת דרך

**פירושים לשאלה 1**

**מצודת דוד**

'מִן הָרָמָתַיִם צוֹפִים' - הוא שם מקום, על שם שהיו בה שתי גבעות רמות, צופים ומקבילים זה מול זה.

'אֶפְרָתִי' - על צוף יאמר, שהיה גם הוא מהר אפרים, ולא מבני אפרים, כי לוי היה ומבני קרח.

'וְעָלָה הָאִישׁ הַהוּא' - מעולם היה מנהגו לעלות אל שילה בכל שנה ושנה, להשתחוות ולזבוח לה'.

'וְכִעֲסַתָּה צָרָתָהּ' - פנינה צרתה, הייתה מכעסת אותה בדברים.

**ילקוט שמעוני**

'וּלְחַנָּה יִתֵּן מָנָה אַחַת אַפָּיִם' – בכפליים. אפיים בסבר פנים יפות כנגד פנינה וילדיה כנגד כל הבנים. דבר אחר היפה שבהם.

**קטע ממאמרו של הרב אמנון בזק:**

המקרא אינו מתאר את כל מה שאמרה חנה ("כי הרבתה להתפלל"), אבל רושם אחד מתקבל בבירור: בדבריה משלבת חנה נדר עם תפילה, הבאה לפניו ולאחריו. שילוב זה הוא חסר-תקדים בתנ"ך: עד עתה מצאנו תפילות רבות, שלא היו בצדן נדרים, ומצאנו מספר נדרים,[[5]](https://www.etzion.org.il/#_ftn5) שלא לוו בתפילות. ואכן, יש בנדר מה שאין בתפילה, ויש בתפילה מה שאין בנדר. מצד אחד, ישנה מעלה לנדר, שבו אין האדם רק מבקש מה', אלא גם מתחייב לתת משהו משמעותי אם תתקבל בקשתו, ובכך להביע את הכרת טובתו ואת אמונתו שה' הוא שהגשים את בקשתו. ונקודה זו בדיוק היא גם החיסרון שבנדר: הנודר עשוי לחוש שבסך הכול עשה 'עסקה' עם הקב"ה, ושנתן מחיר ראוי תמורת מה שקיבל. כל זאת בניגוד לתפילה, שבה עומד האדם בקטנותו האנושית אל מול גדלותו של הקב"ה ומבקש ממנו מתנת חינם.

שילובה הייחודי של חנה מביא לידי ביטוי את הצדדים החיוביים שיש בשני התחומים. מצד אחד, יש כאן נכונות לתת, ונכונות זו מיוחדת משאר הנדרים, שכן חנה נכונה לתת לה' את מושא בקשתה גופו - "ונתתיו לה' כל ימי חייו". מצד שני, שילובה של התפילה בנדר מדגיש כי חנה איננה עומדת לפני ה' כשווה מול שווה, אלא היא מכירה בגדולתו של הקב"ה ובקטנותה שלה.

חנה חידשה כאן דרך חדשה: תפילה ייחודית, מעומק הלב, המשלבת נדר עם עמידה כנועה אל מול הקב"ה. כל זאת מתוך אמונה שמצבה הקשה איננו מוחלט, ושיש בכוח פנייה לקב"ה כדי לשנות את גורלה.

**אחרי שקראתם את מאמרו של הרב אמנון בזק, השלימו את הטקסט בעזרת התרמילון למטה:**

השילוב שבין \_\_\_\_\_\_\_\_\_\_\_ לנדר הוא שמייחד את פנייתה של חנה לאל.

הצד \_\_\_\_\_\_\_\_\_\_ של הנדר הוא שאדם אינו רק מבקש מה', אלא גם מוכן \_\_\_\_\_\_\_\_\_\_ מעצמו. כאשר אדם מצהיר שהוא מוכן לתת הוא מביע את הכרת הטוב שלו כלפי ה' ואת \_\_\_\_\_\_\_\_\_\_ שה' הוא שיכול להיענות לבקשתו.

הצד \_\_\_\_\_\_\_\_\_ של הנדר הוא שהאדם יכול להרגיש כאילו הוא בסך הכל עושה "עסקה" עם הקב"ה, ושהוא שווה להקב"ה.

שלא כבנדר, \_\_\_\_\_\_\_\_\_\_\_\_ האדם פונה לה' ומבקש ממנו בידיעה שהוא אינו שווה לה' ובהכרה בגדולתו.

מדוע השילוב הזה חשוב?


כשחנה \_\_\_\_\_\_\_\_\_\_\_ בין נדר לבין תפילה היא מלמדת אותנו משהו חשוב על תפילה.

תפילה צריכה לבוא מעומק הלב, בהבנה שאנו עומדים קטנים מול הקב"ה ושאנחנו \_\_\_\_\_\_\_\_\_\_\_. אך תפילה צריכה לבוא גם באמונה ובביטחון שהפנייה להקב"ה יכולה \_\_\_\_\_\_\_\_\_\_ לנו לצאת ממצב קשה.

**תרמילון:**

בתפילה, השלילי, תפילה, האמונה והבטחון, החיובי, לעזור, לתת, תלויים ברצונו, משלבת

**שאלה 4 -** התאימו בין ההלכה למילים בפסוקים שמהן היא נלמדת.



**שאלה 5 - קראו את המדרש וענו על השאלות הבאות:**

'וַתִּדֹּר נֶדֶר וַתֹּאמַר ה' צְבָ-אוֹת' - אמר רבי אלעזר: מיום שברא הקדוש ברוך הוא את עולמו, לא היה אדם שקראו להקדוש ברוך הוא צב-אות עד שבאתה חנה וקראתו צב-אות; אמרה חנה לפני הקדוש ברוך הוא: רבונו של עולם, מכל צבאי צב-אות שבראת בעולמך קשה בעיניך שתתן לי בן אחד?

משל למה הדבר דומה - למלך בשר ודם שעשה סעודה לעבדיו, בא עני אחד ועמד על הפתח, אמר להם: תנו לי פרוסה אחת! ולא השגיחו עליו; דחק ונכנס אצל המלך. אמר לו: אדוני המלך, מכל סעודה שעשית קשה בעיניך ליתן לי פרוסה אחת? (בבלי ברכות לא ע"ב)

א. השלימו את הטבלה -

|  |  |
| --- | --- |
| **משל** | **נמשל** |
| מלך בשר ודם |  |
| סעודה לעבדי המלך |  |
| עני בפתח הדלת |  |
| פרוסת לחם אחת |  |

ב. לפי דעתכם, מה המדרש מדגיש בתפילתה של חנה?

ג. מה אפשר ללמוד מהמדרש על דמותה של חנה?

**נספח 6-טבלת זרמים ביהדות**

|  |  |  |  |
| --- | --- | --- | --- |
| **הזרם ביהדות**  **התבחינים** | **אורתודוקסים**  (עמ' 82) | **רפורמים**  (עמ' 81) | **ניאו**-**אורתודוקסים**  (עמ' 83) |
| א. | החת"ם סופר |  |  |
| ב. תמונות המנהיגים - תיאור המראה החיצוני |  |  |  |
| ג. יחסו להשתלבות היהודים בסביבה הנוצרית |  |  |  |
| ד. יחסו למצוות הדת |  |  |  |
| ה.אמרתו/ משנתו/ של ראש הקבוצה |  |  |  |